A Bizottság 3986/87/EGK rendelete
(1987. december 22.)
a baromfihús piaca közös szervezésének végrehajtására vonatkozó egyes rendeleteknek a Kombinált Nómenklatúra bevezetése következtében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 3985/87/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikke (1) bekezdésének második albekezdésére,
tekintettel a baromfihús piacának közös szervezéséről szóló 2777/75/EGK rendelet módosításáról szóló, 1987. december 22-i 3907/87/EGK tanácsi rendeletre [3] és különösen annak 2. cikkére,
mivel a 2658/87/EGK rendelet 15. cikke (1) bekezdésének második albekezdésével összhangban a Bizottság a Kombinált Nomenklatúrára tekintettel technikai kiigazítást végez a közösségi jogi aktusokban; mivel a 3907/87/EGK rendelet 2. cikke értelmében az érdemi módosításokra a 2777/75/EGK tanácsi rendelet [4] 17. cikkében megállapított eljárással összhangban kerül sor;
mivel a baromfihús-ágazatra vonatkozó számos rendeletben technikai, illetve egyes érdemi pontokat is érintő kiigazítást kell végezni a Közös Vámtarifában szereplő áruk osztályozási nómenklatúrájáról szóló, 1950. december 15-i egyezmény helyettesítésére szolgáló Harmonizált Áruleíró és Kódrendszeren alapuló új Kombinált Nómenklatúra használatának figyelembevétele érdekében;
mivel a kiigazításra szoruló szövegek tekintélyes számára és tartalmára figyelemmel valamennyi kiigazítandó rendeletet egyetlen módosító rendeletbe kell foglalni;
mivel az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
A legutóbb a 2039/73/EGK rendelettel [5] módosított, a Lengyelországból importált vágott csirkére, kacsára és libára vonatkozó kiegészítő összeg rögzítésének elhagyásáról szóló, 1968. április 24-i 565/68/EGK bizottsági rendelet [6] 1. cikke helyébe a következő rendelkezés lép:
"1. cikk
A Lengyelországból származó és annak területéről érkező, a Kombinált Nómenklatúra ex2007-es alszáma alá tartozó alábbi termékek importja esetén a 2777/75/EGK rendelet 3. cikkével összhangban megállapított vámokat nem kell kiegészítő összeggel növelni:
a) A Gallus domesticus fajba tartozó szárnyas, egészben:
- kopasztott és belezett, fejjel és lábbal együtt, úgynevezett "83 %-os csirke",
- kopasztott és bontott, fej és láb nélkül, de nyakkal, szívvel, májjal és zúzával együtt, úgynevezett "70 %-os csirke",
- kopasztott és bontott, fej és láb, valamint nyak, szív, máj és zúza nélkül, úgynevezett "65 %-os csirke", illetve egyéb kiszerelésben;
b) Kacsa, egészben:
- kopasztott, kivérzett és belezett, de nem bontott, fejjel és lábbal együtt, úgynevezett "85 %-os kacsa",
- kopasztott és bontott, fej és láb nélkül, de nyakkal, szívvel, májjal és zúzával együtt, úgynevezett "70 %-os kacsa",
- kopasztott és bontott, fej és láb, valamint nyak, szív, máj és zúza nélkül, úgynevezett "63 %-os kacsa", illetve egyéb kiszerelésben;
c) Liba, egészben:
- kopasztott és kivérzett, de nem bontott, fejjel és lábbal együtt, úgynevezett "82 %-os liba",
- kopasztott és bontott, fej és láb nélkül, szívvel és zúzával együtt vagy anélkül, úgynevezett "75 %-os liba", illetve egyéb kiszerelésben."
2. cikk
A legutóbb a 2039/73/EGK rendelettel módosított, a Romániából importált vágott kacsára és libára vonatkozó kiegészítő összeg rögzítésének elhagyásáról szóló, 1969. november 13-i 2261/69/EGK bizottsági rendelet [7] 1. cikke helyébe a következő rendelkezés lép:
"1. cikk
A Romániából származó és annak területéről érkező, a Kombinált Nómenklatúra ex0207-es alszáma alá tartozó alábbi termékek importja esetén a 2777/75/EGK rendelet 3. cikkével összhangban megállapított vámokat nem kell kiegészítő összeggel növelni:
a) Kacsa, egészben:
- kopasztott, kivérzett és belezett, de nem bontott, fejjel és lábbal együtt, úgynevezett "85 %-os kacsa",
- kopasztott és bontott, fej és láb nélkül, de nyakkal, szívvel, májjal és zúzával együtt, úgynevezett "70 %-os kacsa",
- kopasztott és bontott, fej és láb, valamint nyak, szív, máj és zúza nélkül, úgynevezett "63 %-os kacsa", illetve egyéb kiszerelésben;
b) Liba, egészben:
- kopasztott és kivérzett, de nem bontott, fejjel és lábbal együtt, úgynevezett "82 %-os liba",
- kopasztott és bontott, fej és láb nélkül, szívvel és zúzával együtt vagy anélkül, úgynevezett "75 %-os liba", illetve egyéb kiszerelésben."
3. cikk
A Lengyelországból importált vágott pulykára vonatkozó kiegészítő összeg rögzítésének elhagyásáról szóló, 1970. december 7-i 2474/70/EGK bizottsági rendelet [8] 1. cikke helyébe a következő rendelkezés lép:
"1. cikk
A Lengyelországból származó és annak területéről érkező, a Kombinált Nómenklatúra 02071031-es, 02071039-es és 020722-es alszáma alá tartozó vágott pulyka importja esetén a 2777/75/EGK rendelet 3. cikkével összhangban megállapított vámokat nem kell kiegészítő összeggel növelni."
4. cikk
A legutóbb a 3233/86/EGK rendelettel [9] módosított, a baromfihús lefölözésének és zsilipárának kiszámítására vonatkozó szabályok megállapításáról szóló, 1975. október 29-i 2778/75/EGK tanácsi rendelet [10] I. és II. melléklete helyébe e rendelet I. és II. melléklete lép.
5. cikk
A legutóbb az 1507/82/EGK rendelettel [11] módosított, a származékos baromfihús termékekre vonatkozó lefölözés kiszámítását szolgáló együttható meghatározásáról és a 199/67/EGK rendeletet hatályon kívül helyezéséről szóló, 1979. december 20-i 3011/79/EGK bizottsági rendelet [12] melléklete helyébe e rendelet III. melléklete lép.
6. cikk
Ez a rendelet 1988. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. december 22-én.